Joguets solidaris de la Falla Nàquera-Lauri Volpi
2025-07-24

La Falla Nàquera-Lauri Volpi de Burjassot ha emprès, dins de la seua campanya anual “Ara més que mai-AMQM”, la seua campanya solidària de recollida de joguets “pensant en aquelles famílies amb xiquetes i xiquets que tenen menys recursos, perquè tinguen joguets en aquestes pròximes dates“.

Igual que en anys anteriors, la Comissió demana la col·laboració tant de fallers com de la resta del municipi per a aportar joguets nous o usats, en bon estat, per a poder donar-los. Tots els joguets seran lliurats a la Parròquia de La Nativitat de Burjassot perquè des d’allí siguen distribuïts.

Els joguets poden portar-se al Casal de la Falla, en el carrer Lauri Volpi, 24, els dies 16 i 17 de desembre de 19 a 23 hores.